[{"text_idx": "#000000", "text": "#sotsid Arvamusfestivalil 2018: ko\u0303ik arutelud, kus osaleme"}, {"text_idx": "#000001", "text": "Sotsiaaldemokraatidel on Arvamusfestivalil oma ala reedel kell 13.00-19.30. Lisaks meie korraldatud aruteludele osalevad paljud sotsid kahe pa\u0308eva jooksul erinevates aruteludes."}, {"text_idx": "#000002", "text": "Siin on ajakava ko\u0303igi aruteludega, kus sotsid osalevad. Vajuta pealkirja peale, et na\u0308ha rohkem infot."}, {"text_idx": "#000003", "text": "Loe lisaks ka Arvamusfestivali kodulehelt."}, {"text_idx": "#000004", "text": "Viisid, kuidas me oma to\u0308o\u0308elu korraldame, muutuvad kiiresti. Selles peituvad korraga nii ohud kui vo\u0303imalused. Kuidas teha nii, et me sellest vo\u0303idaksime ja o\u0303nnelikumad oleksime? Maailmakohviku formaadis kaasavat arutelu veavad Noored Sotsiaaldemokraadid eesotsas presidendi Joosep Vimmaga. Neljas erinevas laudkonnas on ta\u0308helepanu all vananev u\u0308hiskond (selle mo\u0303ju to\u0308o\u0308tegemisele, aga ka to\u0308o\u0308tegemise mo\u0303ju vananevale u\u0308hiskonnale), tervis ja heaolu (mida on meil vo\u0303ita, mida kaotada to\u0308o\u0308tegemise kaasajastamisest), tootlikkus (kuidas saaksime va\u0308hema vaevaga rohkem majanduslikku kasu, miks me ta\u0308na oleme o\u0303nnetud ja va\u0308heefektiivsed?) ning to\u0308o\u0308tamise regulatsioonid (mis on ta\u0308na takistuseks, mis oleksid lahendused?)."}, {"text_idx": "#000006", "text": "Kriis ei hu\u0308u\u0308a tulles, aga kui see ka\u0308es, on vaja, et so\u0303brad appi tuleksid. Nii on ka riikidega, suuremate julgeolekualaste kriiside puhul on Eestile kindlasti oluline meie liitlaste toetus ja maailma avalikkuse objektiivne informeeritus. Ja\u0308ttes seekord ko\u0303rvale riigiasutuste (peamiselt Va\u0308M ja EAS) tegevuse, on diskussiooni eesma\u0308rk uurida, kuidas saavad panustada tavainimesed, igau\u0308ks meist. Kuidas jo\u0303uab info Eestist maailmasse? Mil ma\u0308a\u0308ral me kujundame reisides oma riigi na\u0308o? Kas meil on selles vastutus ja kas me tunnetame seda? Millist meediateadlikkust selleks vaja on?"}, {"text_idx": "#000008", "text": "Tegemist on vaba suvise arutelu, mitte konkreetsete meetmete va\u0308ljato\u0308o\u0308tamise ega poliitikute debatiga. Ent poliitikute ha\u0308a\u0308lt tahame sel teemal vo\u0303imendada, et nad teemat ka oma to\u0308o\u0308s edasi ka\u0308sitlema hakkaksid. Kuid ootame elavalt osalema ka publikut ja seal, loodetavasti, olevaid tagasitulnuid, -tulijaid ja tuleku plaanijaid."}, {"text_idx": "#000011", "text": "Keelebarja\u0308a\u0308r, ajalugu, erinevad inforuumid... Need on ko\u0303ige enam levinud po\u0303hjused, kui ra\u0308a\u0308gitakse u\u0308hiskondlikust lo\u0303hestumisest eestlaste ja venelaste vahel. Aga mis siis, kui algpo\u0303hjus on hoopis betoonseintes kahe erineva kogukonna vahel? Jevgeni Ossinovski ja Katri Raik arutlevad uue po\u0303hikooli kontseptsiooni u\u0308le koos ekspertide ja festivali ku\u0308lalistega. Kas u\u0308htne kool u\u0308hendab Eesti inimesi? Kas ja kuidas mahuvad kaks keelt u\u0308he katuse alla? Kas inimesed on selleks mudeliks valmis ning mis on alternatiivsed lahendused?"}, {"text_idx": "#000014", "text": "\u042f\u0437\u044b\u043a\u043e\u0432\u043e\u0438\u0306 \u0431\u0430\u0440\u044c\u0435\u0440, \u0438\u0441\u0442\u043e\u0440\u0438\u0447\u0435\u0441\u043a\u0438\u0435 \u043e\u0431\u0438\u0434\u044b, \u0440\u0430\u0437\u043d\u044b\u0435 \u0438\u043d\u0444\u043e\u0440\u043c\u0430\u0446\u0438\u043e\u043d\u043d\u044b\u0435 \u043f\u0440\u043e\u0441\u0442\u0440\u0430\u043d\u0441\u0442\u0432\u0430... \u041c\u043d\u043e\u0436\u0435\u0441\u0442\u0432\u043e \u043f\u0440\u0438\u0447\u0438\u043d \u043d\u0430\u0437\u044b\u0432\u0430\u044e\u0442, \u043a\u043e\u0433\u0434\u0430 \u0440\u0435\u0447\u044c \u0437\u0430\u0445\u043e\u0434\u0438\u0442 \u043e \u0440\u0430\u0441\u043a\u043e\u043b\u0435 \u043c\u0435\u0436\u0434\u0443 \u044d\u0441\u0442\u043e\u043d\u0446\u0430\u043c\u0438 \u0438 \u0440\u0443\u0441\u0441\u043a\u0438\u043c\u0438. \u0410, \u043c\u043e\u0436\u0435\u0442, \u0432\u0441\u0435 \u0434\u0435\u043b\u043e \u0432 \u0431\u0435\u0442\u043e\u043d\u043d\u044b\u0445 \u0441\u0442\u0435\u043d\u0430\u0445, \u0440\u0430\u0437\u0434\u0435\u043b\u044f\u044e\u0449\u0438\u0445 \u0434\u0432\u0435 \u043e\u0431\u0449\u0438\u043d\u044b? \u042d\u0442\u043e \u0441\u0442\u0435\u043d\u044b \u0440\u0430\u0437\u043d\u044b\u0445 \u0448\u043a\u043e\u043b, \u0432 \u043a\u043e\u0442\u043e\u0440\u044b\u0445 \u0443\u0447\u0430\u0442\u0441\u044f \u044d\u0441\u0442\u043e\u043d\u0441\u043a\u0438\u0435 \u0438 \u0440\u0443\u0441\u0441\u043a\u0438\u0435 \u0434\u0435\u0442\u0438. \u0415\u0432\u0433\u0435\u043d\u0438\u0438\u0306 \u041e\u0441\u0438\u043d\u043e\u0432\u0441\u043a\u0438\u0438\u0306 \u0438 \u041a\u0430\u0442\u0440\u0438 \u0420\u0430\u0438\u0306\u043a \u043f\u0440\u0435\u0434\u0441\u0442\u0430\u0432\u044f\u0442 \u043d\u043e\u0432\u0443\u044e \u043a\u043e\u043d\u0446\u0435\u043f\u0446\u0438\u044e \u043e\u0441\u043d\u043e\u0432\u043d\u043e\u0433\u043e \u043e\u0431\u0440\u0430\u0437\u043e\u0432\u0430\u043d\u0438\u044f \u0438 \u043e\u0431\u0441\u0443\u0434\u044f\u0442 \u0435\u0435 \u0432\u043c\u0435\u0441\u0442\u0435 \u0441 \u044d\u043a\u0441\u043f\u0435\u0440\u0442\u0430\u043c\u0438 \u0438 \u0433\u043e\u0441\u0442\u044f\u043c\u0438 \u0444\u0435\u0441\u0442\u0438\u0432\u0430\u043b\u044f. \u0421\u043f\u043b\u043e\u0442\u0438\u0442 \u043b\u0438 \u0436\u0438\u0442\u0435\u043b\u0435\u0438\u0306 \u042d\u0441\u0442\u043e\u043d\u0438\u0438 \u0415\u0434\u0438\u043d\u0430\u044f \u0448\u043a\u043e\u043b\u0430? \u0423\u0436\u0438\u0432\u0443\u0442\u0441\u044f \u043b\u0438 \u0434\u0432\u0430 \u044f\u0437\u044b\u043a\u0430 \u043f\u043e\u0434 \u043e\u0434\u043d\u043e\u0438\u0306 \u043a\u0440\u044b\u0448\u0435\u0438\u0306? \u0413\u043e\u0442\u043e\u0432\u044b \u043b\u0438 \u043b\u044e\u0434\u0438 \u043a \u043d\u043e\u0432\u043e\u0438\u0306 \u0448\u043a\u043e\u043b\u044c\u043d\u043e\u0438\u0306 \u043c\u043e\u0434\u0435\u043b\u0438? \u0418 \u0435\u0441\u0442\u044c \u043b\u0438 \u0430\u043b\u044c\u0442\u0435\u0440\u043d\u0430\u0442\u0438\u0432\u043d\u044b\u0435 \u0440\u0435\u0448\u0435\u043d\u0438\u044f?"}, {"text_idx": "#000023", "text": "Teadlased ennustavad Eestile la\u0308hemateks ku\u0308mnenditeks rahvaarvu ja\u0308tkuvat ja olulist kahanemist. Kahanev rahvaarv kujutab meie riigi harjumuspa\u0308rase toimimise, keele ja kultuuri ning elukeskkonna sa\u0308ilimisele to\u0303sist probleemi. Lastes demograafilistel trendidel vaikselt isevoolu minna, avastame end u\u0308hel hetkel olukorras, kus rahvastiku kahanemine muutub po\u0308o\u0308rdumatuks. Ta\u0308na saame veel trende muuta \u2013 seda siis, kui hakkame inimvara ku\u0308simusega teadlikult ja su\u0308stemaatiliselt tegutsema nu\u0308u\u0308d ja praegu."}, {"text_idx": "#000024", "text": "Arvamusfestivalil arutleme Eesti kestma ja\u0308a\u0308misest hoolijatega rahvastikukriisi, ta\u0308naste va\u0308ljakutsete ja vo\u0303imalike lahenduste u\u0308le. Mida ta\u0308hendab rahvastiku va\u0308henemine riigi ja avalike teenuste u\u0308lalpidamise kontekstis? Mis saab meie majandusest, haridusest, keelest ja kultuurist? Millise elukeskkonna peame looma, et inimesed tahaksid Eestis elada, o\u0303ppida, to\u0308o\u0308tada ja pere luua? Millised on proovikivid ja lahendused su\u0308ndimuse, ra\u0308nde ja to\u0308o\u0308ho\u0303ive kontekstis? Tule ja too oma mo\u0303tted arutellu, milles su\u0308ndinud ku\u0308simused ja ideed jo\u0303uavad o\u0303htul festivali lo\u0303petavasse samateemalisse parlamendierakondade esimeeste debatti!"}, {"text_idx": "#000025", "text": "Kasutame formaati, kus ko\u0303ik osalejad saavad kaasa ra\u0308a\u0308kida, probleemi erinevaid tahke ning vaateid ko\u0303rvutada, murettekitavasse piisavalt su\u0308gavuti minna ning soovitud muutusteks vo\u0303imalused leida. See no\u0303uab aega, kuid tulemuseks on la\u0308bimo\u0303eldumad ideed ja lahenduska\u0308igud. Osalejate arv on piiratud, registreerida saab siin."}, {"text_idx": "#000026", "text": "Kiirel sammul la\u0308henevad Riigikogu valimised a\u0308rgitavad uudistama, milliseid ideid pakuvad Eesti erakonnad teaduspoliitika ja teaduspo\u0303hise poliitikakujunduse edenduseks. Seda enam, et teaduse ja u\u0308hiskonna suhete keerdku\u0308simused on nu\u0308u\u0308d avalikkuses ammuolematult vo\u0303imsalt esile kerkinud. Neil teemadel kutsume va\u0308itlema erakondade esindajad. Poliitikute seisukohti kommenteerivad teaduseksperdid, va\u0308itlusest teeb otseu\u0308lekande Vikerraadio. Va\u0308itlusega ergutame erakondi oma teaduspoliitilisi seisukohti po\u0303hjalikult la\u0308bi mo\u0303tlema. Loodame, et u\u0308hine arutelu aitab valimisprogrammide teaduspeatu\u0308kke selgelt ja argumenteeritult so\u0303nastada."}, {"text_idx": "#000027", "text": "Mismoodi peaks olema korraldatud lahku la\u0308inud vanemate puhul lastega seotud ku\u0308simused? Kuidas peaks riik oma sekkumispoliitikat muutma? Aruteluga u\u0308ritatakse leida lahendusideid, mida ja kuidas oleks tarvis su\u0308steemis muuta, et lapsed oleks esikohal ka siis, kui vanemad on lahku la\u0308inud. Kuidas peaksid vanemad jo\u0303udma selleni, et esikohal on lapse huvid, mitte isiklik ego vo\u0303i ka\u0308ttemaksusoov? Mida teha vanematega, kes ei oska laste hooldusku\u0308simusi omavahel iseseisvalt klaarida? Mida peaks mo\u0303istma lapse huvidena?"}, {"text_idx": "#000028", "text": "Reformierakonna korraldatud arutelul ra\u0308a\u0308gitakse sellest, milline vo\u0303iks olla Eesti maksusu\u0308steem."}, {"text_idx": "#000029", "text": "Haldusreform on la\u0308bi viidud, vallad liidetud. Mis on saanud kunagistest hirmudest? Kuidas la\u0308heb elu maal edasi ning mis on olnud mo\u0303ju haridusele, kogukondadele, ettevo\u0303tlusele vo\u0303i kultuurielule? Grupivestluste ka\u0308igus arutame, mis on suurvaldade loomise ja\u0308rgseid suurimad va\u0308ljakutsed ning kuidas saaks neid u\u0308letada?"}, {"text_idx": "#000030", "text": "Keskkonnaministeeriumi korraldataval vestlusringis arutavad metsanduse arengukava 2021-2030 (MAK2030) raames metsanduse erinevate valdkondadega seotud inimesed Eesti metsade tuleviku u\u0308le. Analu\u0308u\u0308sitakse metsanduse praeguseid vo\u0303lusid ja valusid ning pu\u0308u\u0308takse u\u0308heskoos publikuga leida vastused ku\u0308simustele, milliseid metsasid me soovime Eestis na\u0308ha 100 aasta pa\u0308rast ning mida tuleks selleks meil ta\u0308na teha. Arutelul u\u0308les kerkinud ideed ja mo\u0303tted soovib ministeerium vo\u0303tta endaga kaasa ning kasutada neid MAK2030 koostamisel."}, {"text_idx": "#000031", "text": "Teaduse potentsiaal vo\u0303ib tihtipeale ja\u0308a\u0308da ta\u0308iel ma\u0308a\u0308ral kasutamata, kuna teadlaste \u201ckeelt\u201d on keeruline mo\u0303ista ja konkreetse sihtru\u0308hma jaoks arusaadavaks kasuks interpreteerida. Paneelis pu\u0308u\u0308takse leida vastuseid ku\u0308simustele, kuidas teadlaste panust u\u0308hiskonda paremini esile tuua ning kuidas \u201cto\u0303lkida\u201d teadusto\u0308o\u0308st tulevat va\u0308a\u0308rtust nii, et see oleks arusaadav ja va\u0308a\u0308rtustatud nii ettevo\u0303tjate, poliitikute, ajakirjanike, teiste teadlaste kui tavakodanike hulgas."}, {"text_idx": "#000033", "text": "Arutelus hindame kollektiivse pingutuse tulemuslikkust ja mo\u0303ju. Arutame selle u\u0308le, kuidas u\u0308ldse rahvaalgatuste mo\u0303jusust hinnata: kas parlamendikomisjonide arutelude sisukuse u\u0308le, aruteludele kutsutud osalejate ja\u0308rgi, algse probleemi ja pakutud lahenduse kokkulangevuse u\u0308le vo\u0303i hoopis mitmete tegurite koostoimes? U\u0308htlasi arutame, kuidas valdkondlikke eesma\u0308rke koosko\u0303las riigi pealisu\u0308lesannetega (koostatava strateegiaga Eesti 2035) avatumalt ja mo\u0303jusamalt ellu viia. Avame rahvaalgatuste lahendamise ko\u0308o\u0308gipoolt parlamendis arutatud kahe rahvaalgatuse kaudu: hoolduskindlustuse loomise ettepanek ja PO\u0303XITi ehk po\u0303levkivienergeetikast va\u0308ljumise ettepanek."}, {"text_idx": "#000034", "text": "PISA 2015 ja\u0308rgi on Eesti koolio\u0303pilaste tase maailma parimate seas ja Euroopa absoluutses tipus, kuid ainult ko\u0303rged teadmised matemaatikas vo\u0303i emakeeles ei taga elus hakkamasaamist. Millised on vo\u0303imalused rikastada o\u0303ppeto\u0308o\u0308d nii, et koolisu\u0308steem \u201ckasvataks\u201d julged, tegusad ja ettevo\u0303tlikud noored, kes su\u0308steemide kritiseerimise asemel ise lahendusi pakuvad? Miks ettevo\u0303tlike noorte kujundamine lasteaiast-algkoolist u\u0308likoolini tundub elementaarne tegevus, kuid reaalsuses ei ole seda?"}, {"text_idx": "#000035", "text": "Meie pensionifondide esindajad on korduvalt ra\u0308a\u0308kinud, et ainuu\u0308ksi teisest sambast ei piisa vanaduspo\u0303lves toimetuleku tagamiseks. Erakondadele meeldib ra\u0308a\u0308kida pensioni maksmisest ta\u0308nastele pensiona\u0308ridele, kuid kes esindab ta\u0308naste pensionikogujate huve? Kas va\u0308a\u0308rtust kaotava raha \u201eriiulisse to\u0303stmine\u201c on mo\u0303istlik vo\u0303i tuleks kaaluda alternatiivseid lahendusi?"}]